Eleonora Akvitanska

Eleonora Akvitanska (; 1122 – 1. april 1204) vladala je Akvitanijom i bila jedna od najmoćnijih i najutjecajnijih žena svoga vremena. Pored toga što je bila suo iure vojvotkinja Akvitanije, brakovima je bila i kraljica Francuske i Engleske.

Bila je kćerka akvitanskog vojvode Vilima X i Enore od Châttelleraulta. Ime je dobila po majci i prvi je nosilac imena Eleonora (koje znači "druga Enora"). Naslijedila je oca sa petnaest godina kao vojvotkinja Akvitanije i grofica Poitiersa.

 Prvi brak 
Tri mjeseca po dolasku na akvitansko prijestolje Eleonora se udala za francuskog kralja Luja VII, sina i savladara svog zakonskog staratelja, Luja VI. Luj VII je time postao iure uxoris vojvoda Akvitanije. Tokom svog prvog braka učestvovala je u Drugom križarskom ratu kao vođa akvitanskih trupa. Po povratku iz križarskog rata Eleonora i Luj su odlučili zatražiti poništenje svog nesretnog braka. Razlike između njih su bile nepremostive, a u braku su bile rođene samo dvije kćerke, pa je poništen na osnovu prebliskog srodstva muža i žene.

 Drugi brak 
1152. udala se za normanskog vojvodu Henrika II, koji joj je bio još bliži rođak od prvog muža.Chronique de Touraine Time je dobila novog savladara. Dvije godine kasnije on je naslijedio englesku krunu. U sljedećih trinaest godina rodila mu je osmero djece. Tri od njihovih pet sinova postali su kraljevi Engleske. Međutim, i ovaj brak je ubrzo postao nesretan. Pošto je podržavala pobune njihovih sinova protiv njega, Henrik je Eleonoru držao u kućnom pritvoru od 1173. do svoje smrti 1189.

 Udovištvo 
Po muževoj smrti oslobodio ju je njen sin, Rikard I,Alison Weir. Eleanor of Aquitaine: A Life. koji je vladao Akvitanijom zajedno s njom. Eleonora je upravljala Engleskom kao regent dok se njen sin borio u Trećem križarskom ratu. Nadživjela ga je i posljednje godine svoje vladavine u Akvitaniji provela je vladajući zajedno sa najmlađim sinom, Ivanom. Do smrti je nadživjela svu svoju djecu osim Ivana i Eleonore.

 Reference 

Kategorija:Vojvode Akvitanije
Kategorija:Supružnici engleskih vladara
Kategorija:Supružnici francuskih vladara
Kategorija:Ženski monarsi